
Maatietopalvelu
Kyselyvastaus
Asiakirjan tunnus: KT1404
Päivämäärä: 1.9.2026
Julkisuus: Julkinen 

Venäjä / Lääkkeiden saatavuus: systeeminen lupus erythematosus (SLE-tauti) ja ADHD
Russia / Availability of medications: systemic lupus erythematosus (SLE) and ADHD

Kysymykset
1. Onko Venäjällä saatavilla lääkitystä SLE-tautiin?
2. Onko Venäjällä saatavilla ADHD-lääkitystä?
Questions
1. Is medication for SLE (systemic lupus erythematosus) available in Russia?
2. Is medication for ADHD available in Russia?

Venäjän yleisen terveydenhuollon tilaa[footnoteRef:1], neuropsykologisista sairauksista kärsiville saatavilla olevaa laitoshoitoa ja sosiaalihuollon palveluja[footnoteRef:2] sekä SLE-taudin (systeeminen lupus erythematosus) yleisyyttä[footnoteRef:3] on käsitelty maatietopalvelun aiemmin julkaisemissa maatietovastauksissa. [1:  Maahanmuuttovirasto / Maatietopalvelu 22.8.2025.]  [2:  Maahanmuuttovirasto / Maatietopalvelu 25.6.2026.]  [3:  Maahanmuuttovirasto / Maatietopalvelu 29.8.2018.] 

Onko Venäjällä saatavilla lääkitystä SLE-tautiin?
Duodecim Terveyskirjasto -sivuston mukaan SLE-tauti (ven. Системная красная волчанка, СКВ; transl. Sistemnaja krasnaja voltšanka, SKV), josta käytetään myös nimitystä hajasirotteinen punahukka, on reumasairauksiin kuuluva autoimmuunisairaus. Sairauden hoitoon sekä oireiden lievittämiseen voidaan käyttää oirekuvasta riippuen useaa eri lääkevalmistetta/lääkeainetta, mutta kaikkien sairastuneiden tulisi käyttää taudin ennustetta parantavaa hydroksiklorokiinia, joka on lievässä taudissa ensisijainen lääke. Tulehduskipulääkkeitä voi ottaa tarpeen mukaan, ja vaikeammissa oireissa käytetään glukokortikoideja. Paikoin joudutaan aloittamaan immunosuppressiivinen lääkitys (metotreksaatti, atsatiopriini, mykofenolaatti ja kalsineuriinin estäjät).[footnoteRef:4] Venäläisellä Gosapteka.ru-sivustolla kuvataan punahukan hoitoon käytettäviä lääkevalmisteita/lääkeaineita yhteneväisesti Duodecim Terveyskirjasto -sivuston kanssa.[footnoteRef:5] [4:  Duodecim Terveyskirjasto 15.10.2025. ]  [5:  Gosapteka.ru [päiväämätön].] 

Lääkkeiden saatavuus MedCOI-tietokannan[footnoteRef:6] mukaan [6:  Lääketieteellistä lähtömaatietoa tuottavan MedCOI-palvelun laatimissa Venäjää koskevissa maatietovastauksissa tarjotaan tällä hetkellä ainoastaan Moskovaa ja alueellisia pääkaupunkeja koskevaa saatavuustietoa (tilanne 1.9.2026).] 

MedCOI-tietokannassa 2.4.2024 julkaistun vastauksen mukaan Moskovassa on saatavilla Plaquenyl-nimistä hydroksiklorokiinia sisältävää lääkevalmistetta. Lisäksi vastauksessa todetaan, että Moskovassa on saatavilla muun muassa kortikosteroidia (triamsinoloniheksasetonidi) tai rustoa suojaavaa (kondroprotektiivista) lääkeainetta sisältäviä, reumasairauksiin käytettäviä nivelinjektioita.[footnoteRef:7] MedCOI-tietokannan 28.7.2026 julkaiseman vastauksen mukaan Moskovassa on saatavilla prednisonia tai prednisolonia sisältävää, muun muassa reumasairauksiin käytettävää immunosupressiivista lääkevalmistetta. Lisäksi Moskovassa on saatavilla muun muassa reuma- ja ihosairauksiin käytettävää, metotreksaattia sisältävää immunosupressiivista lääkevalmistetta. Saatavilla on myös reumalääkkeenä käytettävää leflunomidia sisältävää lääkevalmistetta.[footnoteRef:8] [7:  EUAA MedCOI 2.4.2024.]  [8:  EUAA MedCOI 28.7.2026.] 

Mainittakoon, että 28.7.2026 MedCOI-tietokannan julkaiseman vastauksen mukaan Moskovassa on saatavilla aikuisille suunnattuja, reumasairauksien hoitoon erikoistuneita sairaala- sekä sairaanhoitopalveluja (Research Institute of Rheumatology named after V.A. Nasonova).[footnoteRef:9] [9:  EUAA MedCOI 28.7.2026.] 

Lääkkeiden saatavuus nettiapteekkisivustoilla 
Venäjän eri alueilla sijaitsevien apteekkien lääkesaatavuustietoja kokoavalla venäläisellä Planeta Zdorovja -verkkosivustolla (ven. Планета Здоровья) on tällä hetkellä myynnissä kahta reseptillä saatavaa lääkevalmistetta, joissa vaikuttava aine on hydroksiklorokiini (mm. Plaquenyl ja Immard). Tarjolla olevat lääkevalmisteet on valmistettu Espanjassa ja Intiassa.[footnoteRef:10] Lisäksi esimerkiksi Moskovassa, Moskovan alueella sekä Leningradin alueella[footnoteRef:11] lääkkeitä toimittavalla Werfarm-nettiapteekkisivustolla on myynnissä kahta reseptillä saatavaa lääkevalmistetta, joissa vaikuttava aine on hydroksiklorokiini (mm. Plaquenyl ja Immard). Tarjolla olevat lääkevalmisteet on valmistettu Iso-Britanniassa ja Intiassa.[footnoteRef:12] Werfarm-nettiapteekkisivustolla on myynnissä venäläisvalmisteisia hydroksiklorokiinia sisältäviä lääkevalmisteita, mutta niitä ei ole tällä hetkellä saatavilla.[footnoteRef:13]  [10:  Планета Здоровья [päiväämätön]b; Планета Здоровья [päiväämätön]c.]  [11:  ВЕРФАРМ 2026a.]  [12:  ВЕРФАРМ 2026b; ВЕРФАРМ 2026c.]  [13:  ВЕРФАРМ 2026d; ВЕРФАРМ 2026e.] 

Planeta Zdorovja -verkkosivustolla on saatavilla 11 erilaista prednisolonia vaikuttavana aineena sisältävää lääkevalmistetta. Saatavilla olevat lääkevalmisteet on valmistettu Venäjällä, Romaniassa ja Valko-Venäjällä.[footnoteRef:14] Verkkosivustolla on myös tällä hetkellä saatavilla yhteensä 19 metotreksaattia vaikuttavana aineena sisältävää lääkevalmistetta. Lääkevalmisteet on tuotettu Saksassa, Itävallassa, Romaniassa tai Venäjällä.[footnoteRef:15] Lisäksi Planeta Zdorovja -verkkosivustolla on tarjolla kahta atsatiopriinia vaikuttavana aineena sisältävää, Venäjällä valmistettua lääkevalmistetta sekä viittä mykofenolaattia sisältävää lääkevalmistetta, jotka on valmistettu Venäjällä, Sveitsissä ja Unkarissa.[footnoteRef:16]  [14:  Планета Здоровья [päiväämätön]d.]  [15:  Планета Здоровья [päiväämätön]e.]  [16:  Планета Здоровья [päiväämätön]f; Планета Здоровья [päiväämätön]g.] 

Planeta Zdorovja -sivustolla tuotteen voi tilata ja maksaa heti, ja tilausvaiheessa sivusto tarjoaa esimerkiksi Pietarissa ja Leningradin alueella listan eri apteekeista, joista lääkevalmisteen voi noutaa.[footnoteRef:17] Sivustolta voi hakea myynnissä olevia lääkevalmisteita vaikuttavan aineen mukaan aakkosjärjestyksessä esitetystä listauksesta.[footnoteRef:18] [17:  Планета Здоровья [päiväämätön]h.]  [18:  Планета Здоровья [päiväämätön]i.] 

Onko Venäjällä saatavilla ADHD-lääkitystä?
Duodecim Terveyskirjasto -sivuston mukaan neurokehityksellisen oireyhtymä ADHD:n (Attention Deficit Hyperactivity Disorder) (ven. Синдром дефицита внимания и гиперактивности, СДВГ; transl. Sindrom defitsita vnimanija i giperaktivnosti) hoidossa käytettäviä lääkeaineita ovat muun muassa metyylifenidaatti, deksamfetamiini, lisdeksamfetamiini, atomoksetiini ja guanfasiini.[footnoteRef:19] Venäläisen 36.6-verkkoapteekkiketjun julkaisun mukaan ADHD:n hoidossa voidaan käyttää psykostimulantteja (mm. metyylifenidaatti), nootrooppisia aineita, antipsykoottisia lääkkeitä ja masennuslääkkeitä. ADHD:n hoitoon määrätään pääasiassa stimulantteja. Yleisimmin ADHD:n hoitoon määrättäviä keskushermostoon vaikuttavia lääkeaineita ovat atomoksetiini, guanfasiini ja klonidiini. Masennuslääkkeitä, kuten amitriptyliinia, desipramiinia, imipramiinia, nortriptyliinia, bupropionia, essitalopraamia, sertraliinia ja venlafaksiinia määrätään ADHD:n hoitoon harvemmin.[footnoteRef:20] [19:  Duodecim Terveyskirjasto 19.5.2025.]  [20:  366.ru [päiväämätön].] 


MedCOI-tietokannassa 19.5.2025 julkaistun vastauksen mukaan Moskovassa on saatavilla muun muassa ADHD:n ja narkolepsian hoitoon käytettävää atomoksetiinia vaikuttavana aineena sisältävää lääkevalmistetta.[footnoteRef:21] Planeta zdorovja -verkkoapteekkisivustolla on saatavilla 11 eri lääkevalmistetta, joissa vaikuttavana aineena on atomoksetiini. Lääkevalmisteet on tuotettu Venäjällä ja Kreikassa.[footnoteRef:22] MedCOI-tietokannan vastauksen mukaan ADHD:hen ja narkolepsian hoitoon käytettäviä, deksamfetamiinia tai metyylifenidaattia vaikuttavana aineena sisältäviä lääkevalmisteita ei ole saatavilla Moskovassa.[footnoteRef:23] MedCOI-tietokannassa ei ole julkaistu 19.5.2025 jälkeen vastauksia, joissa olisi selvitetty ADHD:n hoidossa käytettävien lääkkeiden saatavuutta Venäjällä.  [21:  EUAA MedCOI 11.7.2025.]  [22:  Планета Здоровья [päiväämätön]j.]  [23:  EUAA MedCOI 11.7.2025.] 


Mainittakoon, että maatietopalvelun 22.8.2025 julkaisemassa, Venäjän yleistä terveydenhoitoa ja mielenterveyshoitoa käsittelevässä maatietovastauksessa on listattu mielenterveydenhoitoon ja psykiatrisiin sairauksiin käytettävien lääkkeiden, kuten ADHD- ja masennuslääkkeiden, saatavuustietoja.[footnoteRef:24] [24:  Maahanmuuttovirasto / Maatietopalvelu 22.8.2025, s. 2–3.] 

***
ВЕРФАРМ [WERFARM]
2026a. Доставка лекарств. https://wer.ru/delivery/ (käyty 21.8.2026).
2026b. Иммард таблетки покрытые пленочной оболочкой 200 мг 30 шт. https://wer.ru/catalog/immard_200mg_n30_tab_/?analog_product (käyty 21.8.2026).
2026c. Плаквенил таблетки покрытые пленочной оболочкой 200 мг 60 шт. https://wer.ru/catalog/plakvenil_200mg_n60_tab_/ (käyty 1.9.2026).
2026d. Гидроксихлорохин таблетки покрытые пленочной оболочкой 200 мг 30 шт. https://wer.ru/catalog/gidroksikhlorokhin_200mg_30_tabl_p_p_o_sintez/ (käyty 1.9.2026).
2026e. Гидроксихлорохин таблетки покрытые пленочной оболочкой 200 мг 30 шт. https://wer.ru/catalog/gidroksikhlorokhin_tabletki_pokrytye_plenochnoy_obolochkoy_200_mg_30_sht/ (käyty 1.9.2026).
Планета Здоровья [Planeta Zdorovja]
[päiväämätön]a.  Hakusanalla: ’гидроксихлорохин’. https://planetazdorovo.ru/ingredients/gidroksikhlorokhin_309/ (käyty 19.8.2026).
[päiväämätön]b. Плаквенил таб п/об пленочной 200мг 60 шт. https://planetazdorovo.ru/catalog/lekarstva-i-bad/antibiotiki-protivomikrobnye-protivoparazitarnye/protivoprotozoynye/plakvenil-tab-p-ob-31905/ (käyty 19.8.2026).
[päiväämätön]c. Иммард таб п/об пленочной 200мг 30 шт. https://planetazdorovo.ru/catalog/lekarstva-i-bad/antibiotiki-protivomikrobnye-protivoparazitarnye/protivoprotozoynye/immard-tab-p-ob-7014/ (käyty 19.8.2026).
[päiväämätön]d. Hakusanalla: 'преднизолон'. https://planetazdorovo.ru/search/?q=%D0%BF%D1%80%D0%B5%D0%B4%D0%BD%D0%B8%D0%B7%D0%BE%D0%BB%D0%BE%D0%BD (käyty 25.8.2026).
[päiväämätön]e. Hakusanalla: ’метотрексат’. https://planetazdorovo.ru/search/?sort=sort&q=%D0%BC%D0%B5%D1%82%D0%BE%D1%82%D1%80%D0%B5%D0%BA%D1%81%D0%B0%D1%82&appointments=&is_favorite_store=&product_price_min=595&product_price_max=1410&actmatter%5B%5D=792&set_filter=Y (käyty 25.8.2026).
[päiväämätön]f. Hakusanalla: ’азатиоприн'. https://planetazdorovo.ru/search/?q=%D0%B0%D0%B7%D0%B0%D1%82%D0%B8%D0%BE%D0%BF%D1%80%D0%B8%D0%BD%20&utm_referrer=https%3A%2F%2Fplanetazdorovo.ru%2Fingredients%2F%3Fabc%3D%25D0%259F (käyty 25.8.2026).
[päiväämätön]g. 'микофенолат'. https://planetazdorovo.ru/search/?q=%D0%BC%D0%B8%D0%BA%D0%BE%D1%84%D0%B5%D0%BD%D0%BE%D0%BB%D0%B0%D1%82 (käyty 25.8.2026).
[päiväämätön]h. Выберите аптеку. https://planetazdorovo.ru/order/delivery/?utm_referrer=https%3A%2F%2Fplanetazdorovo.ru%2Fcart%2F (käyty 25.8.2026).
[päiväämätön]i. Поиск лекарственных средств и препаратов по МНН на П. https://planetazdorovo.ru/ingredients/?abc=%D0%9F (käyty 25.8.2026).
[päiväämätön]j. Hakusanalla: 'атомоксетин'. https://planetazdorovo.ru/search/?q=%D0%B0%D1%82%D0%BE%D0%BC%D0%BE%D0%BA%D1%81%D0%B5%D1%82%D0%B8%D0%BD (käyty 28.8.2026).

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

